Arhangelski kubermang
Arhangelski kubermang oli Venemaa keisririigi, Venemaa Vabariigi ja Venemaa SFNV haldusüksus (kubermang). Kubermangu administratiivne keskus oli Arhangelsk. Kubermang eksisteeris aastatel 1796–1929. Kubermang oli Venemaa Euroopa osa kubermangudest suurim. Kubermang hõlmas Venemaa põhjaosa Soomest kuni Uuraliteni. Tänapäeval jääb kubermangu alale Murmanski oblast, Neenetsi autonoomne ringkond, Karjala põhjaosa, Arhangelski oblast, Komi Vabariik.